Viva Jesús

Viva Jesús hitzekin hasten da XVII. mendeko erdialdean idatzitako mendebaleko euskalkian idatzitako eskuizkribu bat, dotrina katoliko bat. Dotrina zahar honen egilea, oraingoz, ezezaguna da.

Mitxelenak 1954. urtean eman zuen argitara, Julio Urkixoren liburutegiaren funtsean aurkitu eta gero.
Mendebaleko dotrina zahar honen eskuizkribuak 16 orrialde ditu.

2010. urtean, berriro ere, Koldo Ulibarri Orueta filologoak aztertu eta argitaratu zuen. Geroago, 2012. urtean, Eneko Zuloagak ere ikertu zuen dokumentu hau euskalkiaren eremu geografikoa zehazteko asmoz. Testuan dauden arkaismoak, hautuak eta berrikuntzak aztertuz, eta ingurukoak eta, ezinbestean, inguruetako baina beranduagoko testuekin erkatuz, Eneko Zuloagak Sartaldeko euskara, Nerbioi ibarrekoa izan daitekeela defendatzen du. Aurretik Arabako Aiaraldea eta Bizkaiko Gordexola aldea ere aipatu ziren...

Mitxelenaren ustez dotrina zahar honek ez du berezko balio literariorik baina badu, ordea, hizkuntzalarientzat balio handia, mendebaleko euskararen lekukorik zaharrenetakoa baita.

 Testuaren hasierako pasarteak 
 Iesus Hominum Salvator, Iesus Hierusalem Salvator, In Hoc Signo vinces... bezala interpretatzen zen.

Kopiatuko ditugu hona Koldo Ulibarri Orueta filologoaren ediziotik testu zaharraren lehen pasarteak. Koldo Ulibarrik azaltzen ditu, bere edizio kritikoan, transkripzioa egiteko erabili dituen irizpideak.

Euskal testu zahar honek lehen hitzak gaztelaniaz ditu. Gaztelaniazko sarrera eta lehen galdera-erantzunak ekarri ditugu hona:

 Oharra  

 Erreferentziak 

Kategoria:Mendebaleko euskara
Kategoria:XVII. mendeko euskal literatura
Kategoria:XVII. mendeko liburuak
Kategoria:Euskarazko liburuak
Kategoria:Erlijio liburuak